22/12/2022 | Administración LocalMunicipal
As Pontes de García Rodríguez
Persoal
Aprobación definitiva da modificación do cadro de persoal anexo ao orzamento xeral do concello das Pontes de García Rodríguez para o ano 2022

O pleno municipal na sesión extraordinaria urxente celebrada o día 7 de outubro de 2022 aprobou inicialmente a modificación do cadro de persoal anexo ao orzamento xeral deste concello para o ano 2022, co fin de determinar os grupos profesionais do persoal laboral incluído na oferta de emprego extraordinaria (OEP-E 2022) para a estabilización do emprego temporal. O citado acordo someteuse a información pública durante un prazo quince días hábiles, mediante a publicación do correspondente anuncio no Boletín Oficial da Provincia (BOP) núm.195 do 13/10/2022. Durante o devandito prazo de información pública presentáronse reclamacións. O pleno da Corporación municipal na sesión extraordinaria celebrada o día 16 de decembro de 2022 resolveu as alegacións presentadas e declarou definitivamente aprobada a dita modificación, no sentido do acordo adoptado polo pleno en sesión extraordinaria urxente celebrada o día 07/10/2022. Dispúxose, tamén, a publicación do texto íntegro da modificación no Boletín Oficial da Provincia da Coruña. Consonte ao disposto no artigo 126.3 do Texto refundido das disposicións vixentes en materia de réxime local, aprobado polo Real decreto lexislativo 781/1986, do 18 de abril, publícase o cadro de persoal, que incorpora a referida modificación: (1) A Praza de oficial maior amortizouse mediante Resolución do 02/02/2022, da Dirección Xeral de Administración Local (DOG núm.37, do 23/02/2022). (2) Respecto das trece prazas de administrativos faise constar que sete atopábanse vacantes a 01/01/2022 (cinco delas ocupadas de forma interina). En marzo de 2022 cúbrense tres en execución da OEP 2018; unha está interinada e será incluída na oferta extraordinaria de estabilización de emprego ttemporal; outra, igualmente interinada, figura incluída na OEP de 2021; e as dúas restantes atópanse vacantes, sen interinar. (3) En data 01/01/2022 existen dúas prazas vacantes de limpador/a. A maiores, existen dúas vacantes (cubertas interinamente) a consecuencia das xubilacións producidas en datas 31/01/2022 e 07/02/2022. (*) Unha vacante incluirase na oferta extraordinaria de estabilización de emprego temporal. (4) Praza ocupada en Comisión de servizos. (**) Incluirase na oferta extraordinaria de estabilización de emprego temporal. (***) Unha das vacantes será incluída na oferta extraordinaria de estabilización de emprego temporal. (5) O conserxe do polideportivo está desempeñando o seu traballo no servizo eléctrico. (*) Indefinida por sentenza xudicial unha limpadora. (**) (O total das sete prazas serán incluídas na oferta extraordinaria de estabilización de emprego temporal) O que se publica para xeral coñecemento, sinalando que, de conformidade co establecido no artigo 171 da Lei reguladora das facendas locais, contra o acordo de aprobación definitiva poderá interpoñerse directamente recurso contencioso-administrativo, no prazo de dous meses contados a partir do seguinte ao da publicación deste anuncio. As Pontes de García Rodríguez, 16 de decembro de 2022 A concelleira-delegada de Área de Recursos Humanos, Industria e Emprego Cindy Carolina Jeong Mace